ΓΡΑΠΤΗ ΕΡΩΤΗΣΗ E-0740/01

υποβολή: Gilles Savary (PSE) προς την Επιτροπή

(9 Μαρτίου 2001)

Θέμα: ΦΠΑ και ακτινολογικά μηχανήματα

Πιστεύει η Επιτροπή ότι το κατάποκοπήν ποσό που εισπράττεται για τεχνικούς λόγους από τους οργανισμούς κοινωνικής ασφάλειας σχετικά με τις εξετάσεις αξονικού και μαγνητικού τομογράφου, εξαιρείται του ΦΠΑ με βάση το άρθρο 13-Α, εδ.1 παρ. β και γ της Οδηγίας 77/388(1) της 15ης Μαΐου 1977 (αποκαλούμενη 6η Οδηγία ΦΠΑ) που αφορά την εναρμόνιση των νομοθεσιών των κρατών μελών για τους φόρους επί του κύκλου εργασιών;

Υπάρχει διαφορά μεταχείρισης ανάλογα με το εάν ο φορέας ιδιοκτησίας τουλικού είναι νομική προσωπικότητα με εμπορική ιδιότητα (ανώνυμη εταιρεία, ΕΠΕ, ομάδα οικονομικών συμφερόντων) ή όχι (αστική εταιρεία);

(1) ΕΕ L 145 της 13.6.1977, σελ. 1.

Απάντηση του κ. Bolkestein εξ ονόματος της Επιτροπής

(31 Μαΐου 2001)

Το άρθρο 13Α παράγραφος 1 περίπτωση β) της έκτης οδηγίας του Συμβουλίου 77/388/ΕΟΚ της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση, απαλλάσσει από τον ΦΠΑ τη νοσοκομειακή και ιατρική περίθαλψη, καθώς και τις στενά συνδεόμενες με αυτές πράξεις, οι οποίες παρέχονται από οργανισμούς δημοσίου δικαίου ήπό κοινωνικές συνθήκες παρεμφερείς προς τις ισχύουσες για τους οργανισμούς αυτούς, από νοσηλευτικά ιδρύματα, κέντρα ιατρικής περιθάλψεως και διαγνώσεως, καθώς και από άλλα ιδρύματα της αυτής φύσεως, δεόντως αναγνωρισμένα. Το άρθρο 13Α παράγραφος 2 επιτρέπει στα κράτη μέλη να θέτουν ορισμένες προϋποθέσεις για τη χορήγηση απαλλαγής σε οργανισμούς εκτός των οργανισμών δημοσίου δικαίου. Επίσης, το άρθρο 13Α παράγραφος 1 περίπτωση γ) απαλλάσσει από τον ΦΠΑ τις παροχές ιατρικής περιθάλψεως, οι οποίες πραγματοποιούνται στο πλαίσιο της ασκήσεως ιατρικών και παραϊατρικών επαγγελμάτων, όπως καθορίζονται από το ενδιαφερόμενο κράτος μέλος.

Αν και αυτές οι απαλλαγές είναι γενικά ίδιες σε όλα τα κράτη μέλη, εναπόκειται στις εθνικές κυβερνήσεις να καθορίσουν επακριβώς το πεδίο εφαρμογής τους, διότι ταγειονομικά συστήματα ποικίλλουν μεταξύ των κρατών, οπότε η απαλλαγή από τον ΦΠΑ μπορεί γενικά να διαφέρει κάπως στο πλαίσιο της Κοινότητας.

Η εξέταση ασθενούς με αξονικό τομογράφο ή με απεικόνιση μαγνητικού συντονισμού (MRI) εμπίπτει σάυτές τις απαλλαγές εφόσον μίαπηρεσία παρέχεται από οργανισμό που πληροί τις προϋποθέσεις που προβλέπονται στο άρθρο 6 της οδηγίας. Σε ορισμένα κράτη μέλη, για να γίνει διάγνωση μπορεί να ζητηθεί από τον ασθενή να καταβάλει ένα ποσοστό της αμοιβής για την εξέταση, ενώ το μεγαλύτερο μέρος της επιβάρυνσης καταβάλλεται από το ταμείογειονομικής ασφάλισης. Σάυτή την περίπτωση, που παρεμβαίνει τρίτο μέρος, δεν επηρεάζεται η απαλλαγή.

Εάν η διάγνωση γίνει από οργανισμό, εκτός των οργανισμών δημοσίου δικαίου, το καθεστώς του ΦΠΑ για την παροχή τηςπηρεσίας εξαρτάται από το εάν αυτή παρέχεται στο πλαίσιο κοινωνικών όρων συγκρίσιμων με αυτούς που εφαρμόζονται σε οργανισμούς δημοσίου δικαίου και εάν το εν λόγω κράτος μέλος έχει θέσει προϋποθέσεις σύμφωνα με το άρθρο 13Α παράγραφος 2. Μεταξύ αυτών των προϋποθέσεων είναι π.χ. η μη επιδίωξη του κέρδους, η εθελοντική διοίκηση (χωρίς μισθό), οι εγκεκριμένες τιμές, η απουσία κινδύνου στρεβλώσεως του ανταγωνισμού.

Συνεπώς, σύμφωνα με τους όρους της έκτης οδηγίας ΦΠΑ είναι δυνατόν μία νομική οντότητα που ασκεί εμπορικές δραστηριότητες με σκοπό το κέρδος να μπορεί να εξαιρείται από την απαλλαγή του ΦΠΑ σε ορισμένα κράτη μέλη δυνάμει των διατάξεων αυτών των άρθρων.